# **DECIZIA ETAPEI DE ÎNCADRARE**

## **Nr. 1479 din 06.03.2017**

**PROIECT**

Ca urmare a solicitării de emitere a acordului de mediu adresate de **ENEL DISTRIBUTIE MUNTENIA SA**, cu sediul în București, sector 1, b-dul Ion Mihalache, nr. 41-43, , înregistrată la APM Giurgiu cu nr. 1479/20.02.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.03.2017, că proiectul „Modernizare reţele electrice în localitatea Vieru, judeţul Giurgiu” propus a fi amplasat în comuna Putineiu, sat Vieru, intravilan, judeţul Giurgiu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 10, litera b și 13 litera a);

1. *Caracteristicile proiectului:*
2. mărimea proiectului

Proiectul este de dimensiune medie şi presupune modernizarea reţelei electrice din localitatea Vieru, judeţul Giurgiu datorită stării necorespunzătoare a reţelelor de joasă tensiune.

Lucrări necesare realizării investiţiei sunt:

* lucrări în LEA jt aferentă celor 3 posturi de transformare:
  + înlocuirea stâlpilor de lemn cu stâlpi de beton centrifugaţi tip SC10001 pentru branşament, plantaţi în fundaţii burate, tip SC10002 pentru susţinere şi SC 10005 pentru întindere, plantaţi în fundaţii turnate;
  + înlocuirea stâlpilor din beton care au un grad de uzură avansat, fisuraţi sau rupţi precum şi a stâlpilor care în noua configuraţie a reţelelor nu se verifică la tracţiuni, cu stâlpi din beton centrifugaţi tip SC10002 pentru susţinere în aliniament şi SC10005 pentru întindere şi terminali, plantaţi în fundaţii turnate;
  + îndreptare şi consolidare fundaţie la stâlpii înclinaţi;
  + Înlocuire conductor funie Al existent cu cablu de joasă tensiune tetrapolar cu elice vizibilă pentru montare aeriană;
* iluminat public;
  + se vor echipa stâlpii din reţeaua electrică de joasă tensiune cu un circuit trifazat;
  + corpurile de iluminat existente racordate la LEA jt unde nu se înlocuiesc stâlpii existenţi se vor dezlega de la conductorul existent şi se vor racorda la reţeaua nouă; în situaţia în care stâlpii se înlocuiesc, corpurile de iluminat se vor demonta şi remonta pe noii stâlpi;
* branşamente electrice:
  + monofazate – se vor realiza cu cablu cu conductoare concentrice din aluminiu;
  + trifazate – se vor realiza cu cablu trifazat unificat;

La consumatori se vor monta blocuri de măsură şi protecţie, întrerupător diferenţial cu protecţie la curenţi de defect şi modul voltmetric de supratensiune şi priză tehnologică.

* demontare LEA jt şi branşamente – se vor demonta: conductorul electric subdimensionat şi deteriorat, stâlpii din beton fisuraţi şi din lemn sau care nu corespund din punct de vedere tehnic, firidele de branşament, consolele de pe stâlpi şi case, coloanele electrice uzate şi toate accesoriile existente în reţeaua electrică care sunt depăşite ca termen de valabilitate şi stare de funcţionare.
* lungimea totală a LEA 0,4 kV=12,782 km
* branşamente monofazate proiectate=415 buc.;
* branşamente trifazate proiectate=5 buc.;
* stâlpi tip SC10001=43 buc.;
* stâlpi tip SC10002=32 buc.;
* stâlpi tip SC10005=54 buc.

Suprafaţa de teren definitiv ocupată de stâlpii nou proiectaţi este de 113,35 mp.

Traseul liniei electrice nou montate necesită prin zona de protecţie o suprafaţă liberă de 12780 mp (lăţime de 1 m pe toată lungimea traseului).

1. cumularea cu alte proiecte – nu există un impact cumulativ cu alte proiecte, cu efecte semnificative asupra mediului;
2. utilizarea resurselor naturale – nu este cazul;
3. producţia de deşeuri va fi redusă, atât în perioada de execuţie a lucrărilor, cât şi în timpul funcţionării; deşeurile generate pe amplasament în timpul realizării investiţiei se vor colecta controlat, pe categorii şi vor fi gestionate de unităţi abilitate;
4. emisiile poluante, inclusiv zgomotul şi alte surse de disconfort – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
5. riscul de accident – prin soluţiile constructive adoptate şi un management corespunzător proiectul nu va implica riscuri majore pentru sănătatea umană şi mediu.
6. *Localizarea proiectelor:*

2.1. utilizarea existentă a terenului – conform certificatului de urbanism nr. 211/07.10.2016 emis de Consiliul Judeţean Giurgiu, terenul pe care se va realiza investiţia este situat în intravilanul localităţii şi aparţine domeniului public, folosinţa actuală şi destinaţia propusă – reţele electrice existente, străzi, drumuri publice;

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede – obiectivul nu este amplasat în zone umede;
2. zonele costiere – obiectivul nu este amplasat în zone costiere;
3. zonele montane şi cele împădurite – obiectivul nu este amplasat în zone montane şi împădurite;
4. parcurile şi rezervaţiile naturale – nu este cazul;
5. ariile clasificate sau zonele protejate prin legislaţia în vigoare – nu este cazul;
6. zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – nu este cazul;
7. ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
8. ariile dens populate – proiectul se va realiza în extravilanul comunei Putineiu și este necesar pentru îmbunătățirea nivelului de tensiune, în vederea furnizării energiei electrice la consumatori în condiții de calitate și siguranță;
9. peisajele cu semnificaţie istorică, culturală şi arheologică – nu este cazul.
10. *Caracteristicile impactului potenţial:*
11. extinderea impactului: aria geografică şi numărul persoanelor afectate – nu este cazul;
12. natura transfrontieră a impactului – nu este cazul;
13. mărimea şi complexitatea impactului – impact relativ redus şi local, pe perioada execuţiei proiectului;
14. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
15. durata, frecvenţa şi reversibilitatea impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.

Pe parcursul derulării procedurii de reglementare, publicul interesat de proiectul propus a fost informat de către A.P.M. Giurgiu şi S.C. E-DISTRIBUTIE MUNTENIA S.A., după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **S.C. ENEL DISTRIBUŢIE MUNTENIA S.A.**  **– titulară proiect –** | **Participări ale publicului în procedura derulată** |
| Solicitare acord de mediu | Afişare pe pagina web în data de 23.02.2017 | Ziarul „Jurnalul Giurgiuvean” din 01.03.2017 şi afişare la sediul Primăriei Comunei Putineiu în data de 24.02.2017 | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | - | - |

II. Motivele care au stat la baza luării deciziei etapei de încadrare în procedura de evaluare adecvată sunt următoarele - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale.

**Condiţiile de realizare a proiectului:**

* ***Protecţia calităţii apelor:***
* proiectul nu necesită alimentare cu apă şi din realizarea proiectului nu rezultă ape uzate;
* proiectul nu va traversa cursuri de apă.

Se vor respecta prevederile Legii Apelor nr. 107/1996 cu modificările şi completările ulterioare.

* ***Protecţia calităţii aerului:***
* se vor lua măsuri de reducere a nivelului de praf pe durata construcţiilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice.

Vor fi respectate prevederile Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate.

* ***Protecţia împotriva zgomotului şi vibraţiilor:***
* instalaţiile electrice proiectate nu vor produce zgomot sau vibraţii; în ceea ce priveşte modul de lucru la construcţii montaj, utilajele specifice transportului materialelor pentru realizarea liniilor electrice nu vor staţiona mult timp în zonă, doar pentru descărcatul materialelor;
* folosirea utilajelor cat mai silenţioase în vederea diminuării disturbării fonice;
* se va respecta programul de linişte, între orele 22,00 şi 6,00;

Se vor respecta prevederile STAS 10009-88 privind protecţia împotriva zgomotului şi vibraţiilor.

* ***Protecţia solului şi subsolului:***
* lucrările de săpătură vor afecta parţial solul şi subsolul; la finalizarea lucrărilor se va face nivelarea şi tasarea solului; pământul rezultat din săpătură se va depozita la un punct de depozitare avizat, accesul utilajelor în zonă făcându-se pe drumul de acces existent; materialele necesare realizării lucrării se vor depozita în locuri marcate, iar după terminarea lucrărilor se vor elibera suprafeţele ocupate;
* executantul lucrării va avea obligaţia aducerii terenului afectat de săpătură la starea iniţială, după terminarea lucrărilor;
* se va evita impurificarea solului cu produse petroliere rezultate de la utilajele şi mijloacele de transport utilizate pentru executarea lucrărilor;
* se va implementa colectarea selectivă a deşeurilor, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate.
* ***Depozitarea deşeurilor:***
* deşeuri rezultate:
  + moloz, piatră (rezultate din săpătură la prize de pământ);
  + reziduuri de producţie sau consum (conductor OlAl, cleme, etc.);
* zonele de depozitare vor fi clar marcate şi semnalizate, iar recipientele (pubele, containere, etc.) vor fi inscripţionate; deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate.

Nu sunt necesare lucrări pentru organizarea de şantier – materialele necesare sunt aduse pe amplasament pe măsură ce se realizează investiţia. Se va monta un panou ce indică lucrările specifice din şantierul de construcţii şi graficul de execuţie a lucrărilor.

* ***Alte condiţii:***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* la finalizarea lucrărilor se va face nivelarea şi tasarea solului;
* lucrările propuse pentru refacerea amplasamentului la finalizarea investiţiei:
  + readucerea terenului, afectat de lucrări, la starea iniţială se va face prin acoperirea acestuia cu materialele aferente (pământ, teren vegetal, etc.) şi amenajarea spaţiului din împrejurimi;
  + toate materialele rezultate în urma dezafectării reţelei se vor transporta şi depozita în magaziile UO aferente lucrării;
* deşeurile reciclabile vor fi predate la unităţi autorizate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* la finalizarea investiţiei se vor reface spaţiile afectate prin realizarea proiectului şi se vor reda circuitului economic;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* la finalizarea proiectului se va anunţa A.P.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.